ZAPISNIK

4. sjednice Vijeća Mjesnog odbora Kupinečki Kraljevec - centar
održane 20. rujna 2021.,
s početkom u 19,30 sati
Nazočni članovi Vijeća: Mladen Mlinarić, Kristijan Jakolić, Ivan Krešić, Dubravka Milača i Marko Samaržija.
Ostali nazočni: Lidija Špišić, stručni referent za rad gradskih četvrti i mjesnih odbora.

Predsjedava Mladen Mlinarić, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 4. sjednicu Vijeća. Predlaže da se prije utvrđivanja dnevnog reda usvoji zapisnik 3. sjednice.

         Bez rasprave, jednoglasno (5 “za”), Vijeće prihvaća tekst zapisnika 3. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li novih prijedloga.
Obzirom da nema drugih prijedloga, daje na glasovanje predloženi dnevni red.

         Vijeće jednoglasno (5 “za”) utvrđuje 
dnevni red:

 1. Izvještaj s 1. koordinacije predsjednika Vijeća Gradske četvrti Brezovica i predsjednika vijeća
      mjesnih odbora 
 2. Prijedlog zaključka o žurnoj potrebi završetka dokumentacije za izgradnju okretišta autobusa u 
     ulici Harabajsi za potrebe autobusne linije 161 Savski most - Kupinečki Kraljevec - Štrpet i groblja
      u Kupinečkom Kraljevcu
3. Prijedlog zaključka o žurnoj potrebi završetka dokumentacije za izgradnju parkirališta u Mirnoj ulici    

    za potrebe groblja u Kupinečkom Kraljevcu
4. Prijedlog zaključka o prijedlogu podnošenja zahtjeva za darovanje zemljišta  kč.br. 1815/2 K.o. 

    Kupinečki Kraljevec Gradu Zagrebu u svrhu izgradnje dječjeg vrtića sa parkiralištem, dječjim

    igralištem i malonogometnim igralištem

5. Prijedlog zaključka o davanju mišljenja na Nacrt prijedloga odluke o izmjenama i dopunama Odluke 

    o nerazvrstanim cestama 

6. Prijedlog zaključka o davanju mišljenja na Nacrt prijedloga Odluke o mjestima za trgovinu na malo 

    izvan prodavaonica i tržnica na malo koja se obavlja na pokretnim napravama  i vanjskom izgledu

    pokretnih naprava i privremenih građevina

7. Obavijesti, pitanja i prijedlozi

    - upit g. Nikice Špoljar vezano uz izgradnju nogostupa u ulici Potočka cesta 

Ad 1)    Izvještaj s 1. koordinacije predsjednika Vijeća Gradske četvrti Brezovica i predsjednika 
              vijeća mjesnih odbora 
       Predsjednik Vijeća, Mladen Mlinarić informira članove Vijeća o dnevnom redu 1. sjednice koordinacije predsjednika Vijeća Gradske četvrti Brezovica i predsjednika vijeća mjesnih odbora te iznosi da su predsjednici informirani o smanjenju Proračuna Grada Zagreba u iznosu od 8%. U skladu s time mijenjat će se financijski planovi i planovi Plana komunalnih aktivnosti. Iznosi zadovoljstvo što se rano išlo u javnu nabavu radova na uređenju ulice Milače budući da je dolaskom na vlast novi Gradonačelnik obustavio javnu nabavu te će  to negativno utjecati na one mjesne odbore koji su imali velik broj akcija čija je realizacija trebala rješavati putem javne nabave.

Nadalje, upoznaje članove sa realizacijom akcija Plana komunalnih aktivnosti, dijela koji se odnosi na područje Mjesnog odbora Kupinečki Kraljevec – centar. Izražava nezadovoljstvo na  dinamiku realizacije akcija ugovorenih sa Podružnicom Zrinjevac. Predstavnik navedene firme nu se ne javlja.
Mladen Mlinarić iznosi da vijeća mjesnih odbora do kraja listopada trebaju donijeti prioritete za 2022. godinu te pojašnjava proceduru donošenja Plana komunalnih aktivnosti. Na sjednici Koordinacije postavio je upit o nastavku izgradnje kanalizacije u Kupinečkom Kraljevcu te tražio da se zakaže sastanak sa Vodoopskrbom i odvodnjom d.o.o. po pitanju planova. Napomenuo je da traži sastanak od 2018. Novog predsjednika Vijeća Gradske četvrti upoznao je sa lošom dinamikom rješavanja dokumentacije nekoliko bitnih projekata za razvoj Mjesnog odbora Kupinečki Kraljevec – centar te ga pozvao da zajedno obiđu Mjesni odbor. 

Nadalje, bit će on – line edukacija članova vijeća mjesnih odbora, o terminu će svi biti obaviješteni.

Ad 2) Prijedlog zaključka o žurnoj potrebi završetka dokumentacije za izgradnju okretišta
           autobusa u ulici Harabajsi za potrebe autobusne linije 161 Savski most - Kupinečki Kraljevec 
            - Štrpet i groblja u Kupinečkom Kraljevcu
            Predsjednik Vijeća, Mladen Mlinarić konstatira da su članovi Vijeća primili Prijedlog u pisanom obliku, upoznaje članove Vijeća sa aktivnostima koje je poduzimao u prethodnom razdoblju u cilju realizacije akcije “izgradnja okretišta autobusa u ulici Harabajsi za potrebe autobusne linije 161 Savski most – Kupinečki Kraljevec  - Štrpet i groblja u Kupinečkom Kraljevcu“ te izražava nezadovoljstvo dinamikom realizacije iste, a koja se rješava u nadležnom Gradskom uredu za prostorno uređenje. Otvara raspravu.
           Nakon kraće rasprave svih članova Vijeća, predsjednik Vijeća daje Prijedlog zaključka na glasovanje.
           Vijeće je jednoglasno (5 “za”) donijelo
ZAKLJUČAK                                                                                                                               

o žurnoj potrebi završetka dokumentacije za izgradnju okretišta autobusa u ulici Harabajsi za potrebe autobusne linije 161 Savski most - Kupinečki Kraljevec - Štrpet i groblja u Kupinečkom Kraljevcu
1. Vijeće Mjesnog odbora Kupinečki Kraljevec - centar raspravilo je problem okretnice za 

    autobusa javnog gradskog prijevoza u zoni groblja i autobusne linije 161 Savski most –

    Štrpet dodatno potaknuto započetom procedurom donošenja Urbanističkog plana uređenja 

    Groblja Kupinečki Kraljevec.

2. Vijeće ponovo traži da se ubrza izrada parcelacijskog elaborata, elaborata procjene 

     vrijednosti zemljišta i izradu glavnog i izvedbenog projekta za okretište autobusa u ulici 

     Harabajsi na katastarskim česticama 2933/15, 532, 503, i 502 k.o. Kupinečki Kraljevec. 

3. Ovaj se zaključak dostavlja Vijeću Gradske četvrti Brezovica na dalje postupanje.

Ad 3) Prijedlog zaključka o žurnoj potrebi završetka dokumentacije za izgradnju parkirališta u 
          Mirnoj ulici za potrebe groblja u Kupinečkom Kraljevcu

        Predsjednik Vijeća konstatira da su članovi uz ovu točku dnevnog reda primili Prijedlog zaključka u pisanom obliku. Upoznaje članove Vijeća sa aktivnostima koje je poduzimao u prethodnom razdoblju u cilju realizacije akcije “izgradnja parkirališta u  Mirnoj ulici za potrebe groblja u Kupinečkom Kraljevcu“ te izražava nezadovoljstvo dinamikom realizacije iste, a koja se također rješava u nadležnom Gradskom uredu za prostorno uređenje. Otvara raspravu.
           Nakon kraće rasprave svih članova Vijeća, predsjednik Vijeća daje Prijedlog zaključka na glasovanje.

           Vijeće je jednoglasno (5 “za”) donijelo

ZAKLJUČAK

o žurnoj potrebi završetka dokumentacije za izgradnju parkirališta u Mirnoj ulici za potrebe groblja u Kupinečkom Kraljevcu

1. Vijeće Mjesnog odbora Kupinečki Kraljevec – centar ponovno je raspravilo

    potrebu izgradnje  pakirališta u  Mirnoj ulici, na k.č. br 400/5 k.o. Kupinečki Kraljevec.

2. Vijeće ponovo traži da se ubrza izrada parcelacijskog elaborata, elaborata procjene 

     vrijednosti zemljišta i izradu glavnog i izvedbenog projekta za parkiralište na katastarskoj 

     čestici  br. 400/5  k.o. Kupinečki Kraljevec. 

3. Ovaj se zaključak dostavlja Vijeću Gradske četvrti Brezovica i na dalje postupanje. 

Ad 4) Prijedlog zaključka o prijedlogu podnošenja zahtjeva za darovanje zemljišta  kč.br. 1815/2
          K.o. Kupinečki Kraljevec Gradu Zagrebu u svrhu izgradnje dječjeg vrtića sa 
          parkiralištem, dječjim igralištem i malonogometnim igralištem

          Predsjednik Vijeća upoznaje članove s aktivnostima koje je poduzimao u vezi izgradnje dječjeg vrtića te otvara raspravu.

Nakon kraće rasprave u kojoj su sudjelovali svi članovi Vijeća, utvrđuje Prijedlog zaključka te ga daje na glasovanje.
Vijeće je jednoglasno (5 „za“) donijelo 

ZAKLJUČAK

o prijedlogu podnošenja zahtjeva za darovanje zemljišta  kč.br. 1815/2 K.o. Kupinečki Kraljevec Gradu Zagrebu u svrhu izgradnje dječjeg vrtića 
1. Vijeće Mjesnog odbora Kupinečki Kraljevec - centar ponovno je raspravilo potrebu izgradnje 

    dječjeg vrtića na zemljištu kč. br. 1815/2 K.o. Kupinečki Kraljevec u vlasništvu Republike 

    Hrvatske.

2. Budući da je Vijeće u prethodnom mandatu donijelo Zaključak kojim se traži izgradnja 

    dječjeg vrtića, na kč. br. 1815/2 K.o.  Kupinečki Kraljevec te da isti nije upućen u dalju

     proceduru, Vijeće je uputilo dopis kabinetu Ministra za upravljanje državnom imovinom te

     je povratno dobiven odgovor  da Zakonom o upravljanju državnom imovinom (“Narodne 
     novine” br. 52/18.) temeljem članka 45. propisana mogućnost neposrednog raspolaganja bez 

     naknade (darovanja) u korist jedinica lokalne i područne (regionalne) samouprave, uz njihov 

     obrazloženi zahtjev. 

3. Obzirom na navedeno u točki 2. Zaključka, Vijeće Mjesnog odbora Kupinečki Kraljevec – 

     centar predlaže Gradu Zagrebu da podnese zahtjev  za darovanje zemljišta  kč.br. 1815/2 
     K.o. Kupinečki Kraljevec Gradu Zagrebu u svrhu izgradnje dječjeg vrtića.
4. Ovaj se zaključak dostavlja Vijeću Gradske četvrti Brezovica uz napomenu da se isti 

   obavezno proslijedi nadležnim gradskim upravnim tijelima na dalje postupanje.

Ad 5) Prijedlog zaključka o davanju mišljenja na Nacrt prijedloga odluke o izmjenama i 
          dopunama Odluke o nerazvrstanim cestama 

      Predsjednik Vijeća konstatira da su članovi Vijeća primili Prijedlog zaključka sa prilozima u pisanom obliku te otvara raspravu.
       Nakon kraće rasprave u kojoj su sudjelovali svi članovi Vijeća, daje Prijedlog na glasovanje.

       Vijeće je jednoglasno (5 “za”) donijelo

Z A K LJ U Č A K

o davanju mišljenja na Nacrt prijedloga odluke o izmjenama i dopunama

Odluke o nerazvrstanim cestama
1. Vijeće Mjesnog odbora Kupinečki Kraljevec – centar razmotrilo je Nacrt prijedloga odluke   

    o izmjenama i dopunama Odluke o nerazvrstanim cestama.
	2. Vijeće daje pozitivno mišljenje na Nacrt Prijedloga odluke o izmjenama i   

    dopunama  Odluke o nerazvrstanim cestama. 

3. Ovaj zaključak dostavlja se Vijeću Gradske četvrti Brezovica na dalje postupanje.

	

	   

	Ad 6)  Prijedlog zaključka o davanju mišljenja na Nacrt prijedloga Odluke o 

           mjestima za trgovinu na malo izvan prodavaonica i tržnica na malo koja

           se obavlja na pokretnim napravama  i vanjskom izgledu pokretnih

           naprava i privremenihgrađevina



          Predsjednik Vijeća konstatira da su članovi Vijeća primili Prijedlog zaključka sa prilozima

   u pisanom obliku te otvara raspravu.

         Obzirom da se nitko ne javlja za riječ, daje Prijedlog na glasovanje.

          Vijeće je jednoglasno (5 “za”) donijelo

                                                                Z A K LJ U Č A K

o davanju mišljenja na Nacrt prijedloga odluke 

o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina

1. Vijeće Mjesnog odbora Kupinečki Kraljevec – centar razmotrilo je Nacrt prijedloga odluke o 
     mjestima za trgovinu na malo izvan prodavaonica i tržnica na malo koja se obavlja na pokretnim

     napravama  i vanjskom izgledu pokretnih naprava i privremenih građevina.
	2. 
	Vijeće daje pozitivno mišljenje na Nacrt prijedloga odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina.


	3.
	Ovaj zaključak dostavlja se Vijeću Gradske četvrti Brezovica na dalje postupanje.


Ad 7) Obavijesti, pitanja i prijedlozi
           - upit g. Nikice Špoljar vezano uz izgradnju nogostupa u ulici Potočka cesta 

         Predsjednik Vijeća infomira članove o zahtjevima koje je Nikica Špoljar upućivao Vijeću Mjesnog odbora Kupinečki Kraljevec – centar, odn. Gradskoj četvrti Brezovica. U tijeku je izgradnja projekta za nogostup u ulici Potočka cesta, od ulice Milače do ulice Franje. Trenutno ne zna u kojoj je fazi, no raspitat će se pa će mu javiti povratnu informaciju.
        Konstatira se da član Vijeća, Marko Samaržija napušta sjednicu radi ranije dogovorenih obveza (20,29 sati).

        Ivan Krešić navodi potrebu sanacije rupe na kolniku ulice Kraljevečka cesta kod potoka Šoš. Također navodi da je loše stanje kolnika ulice Tumbri kod trafostanice.

       Obzirom da se nitko ne javlja za riječ, predsjednik Vijeća zaključuje  4. sjednicu.

         Dovršeno u 20,50 sati.
Zapisnik izradila:

   Lidija Špišić
         KLASA:026-02/21-002/1642
         URBROJ:251-06-11-806-21-2
         Kupinečki Kraljevec, 20. rujna 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                      Kupinečki Kraljevec - centar
                                                                                                               Mladen Mlinarić
